ฟิทช์ คงอันดับเครดิตหนี้ระยะยาวสกุล ตปท.ของไทย ที่ BBB+
ฟิทช์ คงอันดับเครดิตหนี้ระยะยาวสกุล ตปท.ของไทย
4 พ.ย. 2558

ผู้สื่อข่าวรายงานว่า สำนักงานบริหารหนี้สาธารณะ (สบน.) รายงานผลการจัดอันดับความน่าเชื่อถือของประเทศไทย โดยบริษัท Fitch Ratings (Fitch) ว่า เมื่อวันที่ 2 พ.ย.58 Fitch ได้ยืนยันอันดับความน่าเชื่อถือของหนี้ระยะยาวและระยะสั้นสกุลเงินต่างประเทศของรัฐบาล (Long-term and Short-term Foreign Currency Issuer Default Rating) ที่ BBB+ และ F2 ตามลำดับ
รวมทั้งยืนยันอันดับความน่าเชื่อถือของหนี้ระยะยาวสกุลเงินบาทของรัฐบาล (Long-term Local Currency Issuer Default Rating) ที่ A- และคงสถานะมุมมองความน่าเชื่อถือหนี้ระยะยาวของรัฐบาลในระดับมีเสถียรภาพ (Stable Outlook)
พร้อมทั้งยืนยันอันดับความน่าเชื่อถือของพันธบัตรไม่มีหลักประกันไม่ด้อยสิทธิสกุลเงินต่างประเทศและสกุลเงินบาท (Senior Unsecured Foreign and Local Currency Bonds) ที่ระดับ BBB+ และ A- ตามลำดับ และเพดานอันดับความน่าเชื่อถือของประเทศ (Country Ceiling) ที่ระดับ A-